laion/Wikipedia-Exotic huggingface dataset:
Spotify

Spotify — ხმოვანი ჩანაწერების შვედური სტრიმინგსერვისი, რომელიც მუსიკის, აუდიოწიგნებისა და პოდკასტების მოწყობილობაში ჩამოტვირთვის გარეშე მოსმენის საშუალებას იძლევა. დაარსდა 2006 წლის 23 აპრილს დანიელ ეკის და მარტინ ლორენცონის მიერ. 2021 წლის მდგომარეობით, 300 მილიონზე მეტი აქტიური მომხმარებლით, Spotify მსოფლიოში უდიდესი და ყველაზე პოპულარული აუდიო სტრიმინგ პლატფორმაა. იგი იკავებს გლობალური აუდიო სერვისის 36%-ზე მეტს და ხელმისაწვდომია ჩრდილოეთ და სამხრეთ ამერიკის უმეტეს ქვეყანაში, ევროპის თითქმის ყველა ქვეყანაში, აზიისა და აფრიკის ზოგიერთ ქვეყანაში, ავსტრალიასა და ოკეანეთში. 2021 წლის 24 თებერვალს სერვისი ოფიციალურად ამოქმედდა საქართველოში. 2020 წლის 15 ივლისს სერვისი ამუშავდა რუსეთშიც, თუმცა, უკრაინაში შეჭრის გამო, 2022 წლის 6 მარტს Spotify-მ რუსეთში პრემიუმპაკეტის მიღების შესაძლებლობა შეზღუდა, 2022 წლის 11 აპრილს კი საერთოდ შეაჩერა ოპერაციები. პლატფორმის პრემიუმპაკეტის საფასური თითო მომხმარებელზე ყოველთვიურად 4,99 დოლარია. არსებობს სხვა პოპულარული პაკეტებიც: დუო ($6,49), საოჯახო ($7,99), სტუდენტური ($2,49). კომპანიის ოფიციალური ვებ-გვერდი ↑ Spotify Technology Revenue 2018-2023 | SPOT ↑ Spotify-ით სარგებლობა საქართველოდან უკვე შეგიძლიათ ↑ Spotify ограничил возможность оформления Premium-подписки в России ↑ Spotify отключит россиян от сервиса с 11 апреля ↑ Get more out of your music with Premium
იმერეთის მღვიმეების დაცული ტერიტორიები

იმერეთის მღვიმეების დაცული ტერიტორიები — საქართველოს დაცული ტერიტორიები იმერეთის მხარეში. იმერეთის მღვიმეების დაცული ტერიტორიები კომპლექსური ხასიათისაა და მოიცავს გეოლოგიურ, პალეონტოლოგიურ, სპელეოლოგიურ და ბოტანიკურ იშვიათობებს. ის შეიქმნა 2007 წესლ საქართველოს კანონით „იმერეთის მღვიმეების დაცული ტერიტორიების შექმნისა და მართვის შესახებ“ სათაფლიას ნაკრძალის ადმინისტრაციის ბაზაზე. იმერეთის მღვიმეების დაცული ტერიტორიები მოიცავს 1 სახელმწიფო ნაკრძალს (სათაფლიის სახელმწიფო ნაკრძალი), 1 აღკვეთილს (სათაფლიის აღკვეთილი) და 15 ბუნების ძეგლს: ბღერის მღვიმის ბუნების ძეგლი; გაბზარული ტბის ბუნების ძეგლი; დიდღელის მღვიმის ბუნების ძეგლი; თეთრა მღვიმის ბუნების ძეგლი; იაზონის მღვიმის ბუნების ძეგლი; მელოურის მღვიმის ბუნების ძეგლი; მუხურის ჩანჩქერის ბუნების ძეგლი; პრომეთეს მღვიმის ბუნების ძეგლი; საკაჟიის მღვიმის ბუნების ძეგლი; საწურბლიის მღვიმის ბუნების ძეგლი; სოლკოტის მღვიმის ბუნების ძეგლი; ღლიანის მღვიმის ბუნების ძეგლი; ცუცხვათის მღვიმოვანის ბუნების ძეგლი; წყალწითელას ხეობის ბუნების ძეგლი; ხომულის მღვიმის ბუნების ძეგლი. ტერიტოსიის საერთო ფართობია 364 ჰა (330 ჰა სათაფლიის ნაკრძალი, 34 ჰა სათაფლიის აღკვეთილი). აქედან 351 ჰა (99%) კოლხური ტყითაა დაფარული, სადაც მრავლად არის წარმოდგენილი ფლორის და ფაუნის ენდემური, იშვიათი და „წითელი ნუსხის“ სახეობები. ტერიტორიაზე ასევე არის ტურისტული და მეცნიერული თვალსაზრისით ისეთი მნიშვნელობის ობიექტები, როგორიცაა სათაფლიის კარსტული მღვიმე და დედამიწის იურიული პერიოდის ბინადარი დინოზავრის ნაკვალევი. სათაფლიის მღვიმე აღმოჩენილ იქნა 1925 წლის 2 აგვისტოს კარსტულ მღვიმეთა მკვლევრის პეტრე ჭაბუკიანის მიერ, რომელიც მისივე ინიციატივით ბუნების კეთილმოწყობილ ძეგლად იქცა. 1933 წელს მანვე აღმოაჩინა დინოზავრის ნაკვალევი. პ. ჭაბუკიანის ძალისხმევით 1935 წელს სათაფლიის მღვიმის მიმდებარე კოლხური ტყით დაფარული ტერიტორია გამოცხადდა დაცულ ტერიტორიად. 2010 წელს იმერეთის მღვიმეთა დაცული ტერიტორიები გაწევრიანდა მღვიმეთა საერთაშორისო ასოციაციაში. იმერეთის მღვიმეების დაცული ტერიტორიები/Imereti Caves Protected Areas იმერეთის მღვიმეების დაცული ტერიტორიების ბიომრავალფეროვნება
იაძე

საკუთარი სახელი იაძე შეიძლება აღნიშნავდეს ერთ-ერთ შემდეგ პიროვნებათაგანს: ნათელა იაძე — სცენარისტი, მომღერალი, მოცეკვავე ოლეგ იაძე — სპორტსმენი (ჭიდაობა, სამბო)
ითონიშვილი

საკუთარი სახელი ითონიშვილი შეიძლება აღნიშნავდეს ერთ-ერთ შემდეგ პიროვნებათაგანს: ვალერიან ითონიშვილი — ეთნოლოგი ვახტანგ ითონიშვილი — ეთნოლოგი, ისტორიკოსი
ილურიძე

საკუთარი სახელი ილურიძე შეიძლება აღნიშნავდეს ერთ-ერთ შემდეგ პიროვნებათაგანს: გიორგი ილურიძე — ფეხბურთელი ვასილ ილურიძე — სპორტსმენი (თავისუფალი ჭიდაობა) კონსტანტინე ილურიძე — წარმოების ნოვატორი
სტადიონი

სტადიონი — ნაგებობა სპორტული სანახაობებისთვის. უმეტეს შემთხვევაში იგი წარმოდგენილია, როგორც დიდი მოედანი და ადგილი (ტრიბუნები) მაყურებელთათვის. ასევე სტადიონებთან ხშირად გვხვდება დამატებით რამდენიმე შენობა, გასახდელები, სავარჯიშო დარბაზები და ა.შ. სტადიონი მხოლოდ სპორტული მიზნებისთვის არ გამოიყენება, აქ შეიძლება გაიმართოს კონცერტები და სხვა ღონისძიებებიც. ამფითეატრი John, Geraint (2007). Stadia: A Design and Development Guide, 4th, Amsterdam: Elsevier/Architectural Press. ISBN 978-0-7506-6844-6.  Lisle, Benjamin D. Modern Coliseum: Stadiums and American Culture (U of Pennsylvania Press, 2017). 321 pp Serby, Myron W. (1930). The Stadium; A Treatise on the Design of Stadiums and Their Equipment. New York, Cleveland: American Institute of Steel, inc.  (worldcat) (search) ვიკისაწყობში არის გვერდი თემაზე: სტადიონი World Stadiums დაარქივებული 2018-04-22 საიტზე Wayback Machine. Stadium DB – Database of Football Stadiums Stadium Journey Football Tripper – Independent Stadium Guides Wikistadiums – Stadium Archive
ინტელექტი (გამომცემლობა)

ინტელექტი — ქართული გამომცემლობა. დაარსდა 1994 წელს. გამოსცემს სასკოლო სახელმძღვანელოებს ქართულენოვანი და არაქართულენოვანი სკოლებისთვის. „ინტელექტი“ ყოველწლიურად 300-ზე მეტი დასახელების წიგნს ბეჭდავს. მათგან აღსანიშნავია მხატვრული და დოკუმენტური ლიტერატურის საუკეთესო ნიმუშები; კლასიკური და თანამედროვე პროზა და პოეზია; მხატვრულ-დოკუმენტური და სამეცნიერო-პოპულარული ლიტერატურა როგორც ქართულ ენაზე შექმნილი, ისე თარგმნილი სხვადასხვა ენიდან. გამომცემლობას აქვს რამდენიმე საავტორო სერია. მათგან განსაკუთრებით პოპულარულია: ნობელის პრემიის ლაურეატები, 100 ლექსი, ჩანაწერები, ინტელექტი სკოლას. გამომცემლობა „ინტელექტი“ ყოველწლიურად მონაწილეობს რამდენიმე საერთაშორისო წიგნის ფესტივალზე და აქტიურად ეწევა ქართული ლიტერატურის პოპულარიზაციას ქვეყნის ფარგლებს გარეთ. გამომცემლობის ოფიციალური ვებ-გვერდი გამომცემლობა „ინტელექტი“ bia.ge-ზე ინტელექტი (გამომცემლობა) Facebook-ზე
კლიო (გამომცემლობა)

კლიო — ქართული გამომცემლობა. დაარსდა 2003 წელს, ისტორიკოსების, ზაზა ხიდურელისა და ელენე მეძმარიაშვილის მიერ. სახელი ბერძნული მითოლოგიის ისტორიის მუზის, კლიოს მიხედვით შეარქვეს. თავდაპირველად გამომცემლობის პრიორიტეტი სწორედ ისტორიული ხასიათის ლიტერატურის გამოცემა იყო. მოგვიანებით იგი სასკოლო წიგნების გრიფირების პროცესში ჩაერთო. ამ დროიდან დღემდე გამომცემლობის ბაზაზე 200-მდე სასკოლო სახელმძღვანელო მომზადდა. სასკოლო სახელმძღვანელოების გარდა, დღესდღეობით „კლიოს“ პრიორიტეტული მიმართულებებია: სასკოლო-დამხმარე ლიტერატურა, არამხატვრული ლიტერატურა, გზამკვლევები, საბავშვო-საყმაწვილო და შემეცნებითი ლიტერატურა. გამომცემლობა რეგულარულად მონაწილეობს ეროვნულ და საერთაშორისო წიგნის ბაზრობებსა და ფესტივალებზე. 2017 წელს „კლიომ“ მონაწილეობა მიიღო ჰავანის, 2018 წელს კი იერუსალიმის წიგნის ფესტივალებში. 2020 წლიდან იგი ევროკავშირის საგამომცემლო პროგრამის შემოქმედებითი ევროპის მხარდაჭერით ახორციელებს პროექტს „დავუახლოვდეთ ლიტერატურულ ევროპას“. გამომცემლობის ოფიციალური ვებ-გვერდი ქართული წიგნის ეროვნული ცენტრი კლიო (გამომცემლობა) Facebook-ზე
კოლონოკი

კოლონოკი (ლათ. Mustela sibirica) — მტაცებელი ძუძუმწოვარი კვერნისებრთა ოჯახისა. მისი სხეულის სიგრძე 40 სმ აღწევს. მასა — 650-820 გ. აქვს ღია წითური ფერის ხშირი ბეწვი, თეთრი ტუჩები და ნიკაპი. გავრცელებულია აზიაში. ყოფილ სსრკ-ში ციმბირში, ურალზე, შირეულ აღმოსავლეთში. ბინადრობს ტაიგაში, ნაწილობრივ ტყე-ველის ზონაში. იკვებება წვრილი მღრღნელებით, აგრეთვე ფრინველებით, ნაყოფით, კენკრით. მაკეობა 30 დღემდე გრძელდება. შობს 2-10 ნაშიერს. ძვირფასბეწვიანი ცხოველია. კუდის ბალნისაგან ამზადებენ მაღალხარისხოვან სამხატვრო ფუნჯებს. ქართული საბჭოთა ენციკლოპედია, ტ. 5, თბ., 1980. — გვ. 589.
Bathory

Bathory — შვედური ბლეკ და ვიკინგური მეტალ ჯგუფი, დაარსებული 1983 წლის მარტში, ველინგბიუში (სტოკჰოლმის რაიონში) გიტარისტ და ვოკალისტ კუორთონის (ნამდვილი სახელი თომას ფორსბერგი) მიერ. ჯგუფმა დიდი გავლენა მოახდინა ბლეკ-მეტალის შემდგომ შემსრულებლებზე და აღნიშნული ჟანრის ერთ-ერთ პიონერად ითვლება, ვენომისა და მერსიფულ ფეიტის გვერდით. ჯგუფის პირველი ოთხი ალბომი ბლეკ-მეტალს განეკუთვნება. ჯგუფის დაარსებისას კუორთონი 17 წლის იყო, მას შეუერთდნენ დრამერი ჯონას აკერლუნდი და ბას გიტარისტი ფრედერიკ მელანდერი. კუორთონის განცხადებით ჯგუფის სახელი უნგრელი გრაფინიასა და სერიული მკვლელის, ელიზაბეტ ბატორის სახელისგან მოდის, თუმცა აკერლუნდის თქმით, ჯგუფმა სახელი ვენომის სიმღერა „Countess Bathory“ მიიღო. ჯგუფის შედარებით გვიანი შრომები მხოლოდ კუორთონის მიერაა ჩაწერილი, როდესაც იგი ჯგუფის ერთადერთ წევრი იყო. მათი შედარებით ადრეული სიმღერები კი სატანიზმისა და ოკულტიზმის დიდ გავლენას განიცდიდა, თუმცაღა თავად არასდროს ყოფილა სატანისტური. მსგავს თემებზე წერა ქრისტიანობის წინააღმდეგ ჯანყისთვის იყო გამიზნული და მის კრიტიკას წარმოადგენდა, რაც შემდეგ ბევრმა ბლეკ-მეტალს არტისტმა შეითვისა. ჯგუფმა თავისი სადებიუტო და ამავდროულად იგივე სახელწოდების ალბომი Bathory 1984 წელს გამოუშვა, რომლის გარეკანის ფოტოდ შავ ფონზე გამოსახული თხა იყო გამოყენებული. ალბომის ადრეული ვერსია ოქროსფერი იყო, კუორთონს მისი გაფორმება ნამდვილი ოქროთი სურდა, თუმცა ეს ძვირი დაჯდებოდა და ვერ განახორციელეს. არსებობის წლებში ჯგუფმა სულ რამდენიმე კონცერტი ჩაატარა, თუმცა შემდგომში საკონცერტო ტურნეებისგან თავი შეიკავა. Bathory-ს მომდევნო სამი ალბომი The Return……, Under the Sign of the Black Mark, და Blood Fire Death კვლავ ბლეკ-მეტალს განეკუთვნებოდა. ჯგუფის ადრეული სტილი მანამდე არსებული მოუტერჰედისა და Black Sabbath-ისას ჰგავდა, თუმცაღა დროთა განმავლობაში ჩამოაყალიბა საკუთარი, შედარებით მელოდიური სტილი, რომელსაც შემდგომ ნორვეგიული ბლეკ-მეტალის სცენაზეც ბევრი იყენებდა. მეოთხე ალბომში, უკვე გამოჩნდა ჰეროიზმის იდეები, სკანდინავიური მოტივებით, ხოლო მეხუთე ალბომი Hammerheart მთლიანად ვიკინგურ მეტალს განეკუთვნებოდა. ეს სტილი ჯგგუფის შემდგომ ალბომებშიც შენარჩუნდა, რამდენიმე გამონაკლისის გარდა, კერძოდ კი Requiem-ში (1994) და Octagon-ში (1995), რომლებიც თრეშ მეტალს განეკუთვნებოდნენ და Destroyer of Worlds-ში (2001), რომლითაც ჯგუფი ბლეკ-მეტალს დაუბრუნდა. ჯგუფმა არსებობა შეწყვიტა 2004 წელს, როდესაც კუორთონი გულის შეტევისგან გარდაიცვალა. მის საპატივსაცემოდ 2006 წელს გამოიცა Bathory-ს საუკეთესო სიმღერათა კრებული. სტუდიური ალბომები Bathory (1984) The Return…… (1985) Under the Sign of the Black Mark (1987) Blood Fire Death (1988) Hammerheart (1990) Twilight of the Gods (1991) Requiem (1994) Octagon (1995) Blood on Ice (1996) Destroyer of Worlds (2001) Nordland I (2002) Nordland II (2003) Bathory AllMusic-ზე Bathory საიტზე Discogs Bathory – დისკოგრაფია საიტზე MusicBrainz ↑ Santos, José Carlos (2009). Terrorizer's Secret History of Black Metal. Dark Arts Ltd, გვ. 10–11.
ზურღან გემაზაშვილი

ზურღან ვლადიმერის ძე გემაზაშვილი (დ. 1 აგვისტო, 1932, თბილისი — გ. 12 ოქტომბერი, 2023) — ქართველი ლიტერატურათმცოდნე, მთარგმნელი, მწერალი, ჟურნალისტი, ფილოლოგიის მეცნიერებათა დოქტორი. 1950 წელს ზურღან გემაზაშვილმა დაამთავრა თბილისის ვაჟთა მეორე სკოლა. 1951-1956 წლებში სწავლობდა თბილისის სახელმწიფო უნივერსიტეტში დასავლეთ ევროპის ენებისა და ლიტერატურის ფაკულტეტზე. 1961-1970 წლებში იყო საზღვარგარეთის ქვეყნებთან მეგობრობისა და კულტურული ურთიერთობების საზოგადოების წევრი; 1970-1973 წლებში – საქართველოს ჟურნალისტთა კავშირის პასუხიმგებელი მდივანი; 1973-1980 წლებში რედაქტორობდა სატირულ-იუმორისტულ ჟურნალ "ნიანგს"; 1980 წლიდან 2004 წლამდე თბილისის სახელმწიფო უნივერსიტეტის ჟურნალისტიკის ფაკულტეტზე უძღვებოდა სალექციო კურსს – "საზღვარგარეთის ქვეყნების მასობრივი კომუნიკაციის თეორია და პრაქტიკა". 60-იან წლებიდან იწყება ზურღანის მთარგმნელობითი და შემოქმედებითი მოღვაწეობა. იგი იყო პირველი, რომელმაც უილიამ შექსპირის ტრაგედიები კლასიკური, თოთხმეტ მარცვლიანი საზომის ნაცვლად იამბური პენტამეტრით (ათ მარცვლიანი საზომით) თარგმნა. 2002 წელს დაიცვა საკანდიდატო დისერტაცია თემაზე – "უილიამ შექსპირის "ჰამლეტის" პოეტური მოდელის შენარჩუნების პრობლემა და დეტალების ინტერპრეტაცია ახალ ქართულ თარგმაში". შექსპირის გარდა, ნათარგმნი აქვს უილიამ იეიტსის, ჯეკ ლონდონის, უილიამ ფოლკნერის, სომერსეტ მოემისა და სხვა მწერლების ნაწარმოებები. მისი თარგმანები ინახება ბრიტანეთის ეროვნულ ბიბლიოთეკაში. იგი ავტორია რამდენიმე იუმორისტული მოთხრობების კრებულის. ზურღან გემაზაშვილი გარდაიცვალა 2023 წლის 12 ოქტომბერს, დაკრძალულია ახალი შუამთის მონასტრის ეზოში. მძვინვარე მხეცი : მოთხრობა / ჯეკ ლონდონი ; ინგლ. თარგმ. ზ. გემაზაშვილმა. – თბილისი, 1963. სიგიჟე ერთი ღამისა : რომანი; მოთხრობები / სომერსეტ მოემი ; მთარგმნ.: ა. გახოკიძე, ზ. გემაზაშვილი, ა. ჭეიშვილი. –თბილისი, 1964. ველური ალუბლის ხე : თანამედროვე ინგლისელ მწერალთა ნაწარმოებები / ინგლ. თარგმ. ზურღან გემაზაშვილმა. – ბათუმი, 1983. დანიის პრინცის ჰამლეტის ტრაგედია; ვენეციის მავრის ოტელოს ტრაგედია / უილიამ შექსპირი; ინგლ. ქართ. თარგმნა ზურღან გემაზაშვილმა. – თბილისი , თბილისი, 2002. მაკბეტის ტრაგედია; რომეო და ჯულიეტა = The Tragedy of Magbeth; Romeo and Juliet / უილიამ შექსპირი; ინგლ. თარგმნა ზურღან გემაზაშვილმა. – თბილისი, 2005. მეფე ლირი; გრიგალი : პიესები / უილიამ შექსპირი ; ინგლ. თარგმნა ზურღან გემაზაშვილმა. – თბილისი, 2012. მოულოდნელი დეპეშა : იუმორტული მოთხრობები. – თბილისი, 1986. ციკლოპის თვალი : იუმორტული მოთხრობები. – თბილისი, 1977. უცხოური სუვენირი : იუმორტული მოთხრობები. – თბილისი, 1975. პირით ხაზს გარეთ : იუმორისტული მოთხრობები. – თბილისი, 1968. პაპუნაშვილი ა., ოსტატობა და ღირსება // ლიტერატურული საქართველო. – თბ., 2022. – 4-17 ნოემბერი. N 22. – გვ.12. ზურღან გემაზაშვილი — საქართველოს ბიოგრაფიული ლექსიკონი
ბენი გუდმენი

ბენი გუდმენი (Benny Goodman, დაბ. Benjamin David Goodman, დ. 30 მაისი, 1909 — გ. 13 ივნისი, 1986) — ამერიკელი ჯაზის მუსიკოსი, ცნობილი როგორც "სვინგის მეფე", "კლარნეტის პატრიარქი", "პროფესორი", და სხვ. დაიბადა ჩიკაგოში; პოლონეთიდან ემიგრირებული ღარიბი ებრაელების ოჯახში თორმეტიდან მეცხრე შვილი იყო, და მაქსუელ სტრიტის უბანში ცხოვრობდა. მამამისი, დევიდ გუდმენი, მკერავი იყო ვარშავიდან, დედა, დორა რეზინსკი, კი — კაუნასიდან. მისი მშობლები ბალტიმორში, მერილენდი, შეხვდნენ და ჩიკაგოში ბენის დაბადებამდე გადავიდნენ. როცა ბენი 10-ს გახდა, მამამისმა მის ორ უფროს ძმასთან ერთად მუსიკის გაკვეთილებზე შეიყვანა ჰელელა იაკობის სინაგოგაში. მომდევნო წელს ბიჭების გუნდს შეუერთდა ჯეინ ადამსის სკოლაში, სადაც მას გაკვეთილებს ჯეიმზ სილვესტერიც უტარებდა. ამ პერიოდში ასევე მნიშვნელოვანი იყო ფრანც შოეპთან კლარნეტის გაკვეთილები. მის ადრეულ გავლენათა შორის იყვნენ ჯაზის კლარნეტზე შემსრულებლები ჩიკაგოდან, მათ შორის ჯონი დოდსი, ლეონ როპოლო, და ჯიმი ნოუანი. გუდმენი სწრაფად სწავლობდა და ჯერ კიდევ შორტებში უკვე პროფესიონალი დამკვრელი გახდა. 16 წლისა უკვე ჩიკაგოს საუკეთესო ბენდებში უკრავდა, მათ შორის ბენ პოლაკის ორკესტრში, რომელთანაც მან საკუთარი პირველი ჩანაწერი გააკეთა 1926 წელს. საკუთარი სახელით პირველი ჩანაწერი კი ორ წელიწადში გააკეთა. პოლაკთან გუდმენი 1929 წლამდე დარჩა, თუმცა ამასთან ჩანაწერებს აკეთებდა გახმაურებულ ჯგუფებთან, როგორიცაა Mills' Musical Clowns, Goody's Good Timers, The Hotsy Totsy Gang, Jimmy Backen's Toe Ticklers, Dixie Daisies, და Kentucky Grasshoppers.
DVV International

DVV International — გერმანიის სახალხო უნივერსიტეტების ასოციაციის (DVV) საერთაშორისო თანამშრომლობის ინსტიტუტი. DVV International ზრდასრულთა განათლებისა და განვითარების თანამშრომლობის საკითხების პროფესიული ორგანიზაციაა, რომელიც 50 წელია მუშაობს მთელი სიცოცხლის მანძილზე განათლების კონცეფციის განხორციელებაზე. ინსტიტუტი მსოფლიოს მასშტაბით ქმნის და ანვითარებს ზრდასრულთა და ახალგაზრდების დამატებითი განათლების მდგრად სტრუქტურებს. DVV International-ი თანამშრომლობს აზიის, აფრიკის, ლათინური ამერიკის და ევროპის 30 ქვეყნის 200-ზე მეტ სამთავრობო, არასამთავრობო და სამეცნიერო ორგანიზაციასთან. საქმიანობის ძირითადი მიმართულებებია: წერა-კითხვის უცოდინრობის აღმოფხვრა და დაწყებითი განათლება, პროფესიული განათლება, გლობალური და ინტერ-კულტურული სწავლება, გარემოს დაცვა და მდგრადი განვითარება, მიგრაცია და ინტეგრაცია, ლტოლვილებთან მუშაობა, ჯანსაღი ცხოვრების წესი, კონფლიქტების პრევენცია და დემოკრატიული განვითარება. DVV International თავის პროექტებს აფინანსებს გერმანიის საერთაშორისო ეკონომიური თანამშრომლობის და განვითარების ფედერალური სამინისტროს (BMZ), გერმანიის საერთაშორისო ურთიერთობათა ფედერალური სამინისტროს, ევროკავშირისა და სხვა დონორების მიერ გამოყოფილი სახსრებიდან. ორგანიზაცია ორიენტირებულია ადამიანის მთელი სიცოცხლის მანძილზე განათლების უფლების ლობირებაზე და ადვოკატირებაზე, გაეროს მდგრადი განვითარების მიზნებზე (SDGs), განათლების გლობალურ დღის წესრიგზე 2030 და UNESCO-ს ზრდასრულთა მსოფლიო კონფერენციაზე (CONFINTEA) DVV International-ის საქართველოს ოფისი დაფუძნდა 2002 წელს. DVV International-ის საქართველოს ოფისის მიზანია ზრდასრულთა არაფორმალური განათლების სისტემის მუდმივი განვითარების ხელშეწყობა. ამ მიზნის მისაღწევად, ევროპული მოდელის (გერმანული სახალხო უნივერსიტეტების მოდელზე აქცენტით) შემოტანა და საქართველოს მოთხოვნებზე ადაპტირება განხორციელდა. DVV International-ის საქართველოს ოფისი თავის პროექტებს გერმანიის ეკონომიკური თანამშრომლობისა და განვითარების ფედერალური სამინისტროს (BMZ), გერმანიის საგარეო საქმეთა სამინისტროს (AA ოფისი), ევროკავშირისა და გაეროს სააგენტოების დაფინანსებით ახორციელებს. სიღარიბის დაძლევა კარიერული დაგეგმვისა და დასაქმების პროგრამების მეშვეობით. პროგრამები და აქტივობები, რომლებიც ორიენტირებულია ცოდნისა და უნარების შეძენაზე, და მცირე ბიზნესისა და სამეწარმეო უნარების შეძენა-განვითარების ინიციატივების განვითარებაზე. კულტურული და სამოქალაქო ცნობიერების ამაღლების პროგრამები. კონფლიქტების მოგვარება და მშვიდობის დამყარება. ნეთვორქინგი. ზრდასრულთა განათლების პროფესიონალიზაცია განმანათლებლებისთვისა და ტრენერებისთვის შესაძლებლობების განვითარების პროგრამების მეშვეობით და ზრდასრულთა პროგრამების ჩართვა ფორმალური განათლების კურიკულუმში. ქვეყანაში ზრდასრულთა განათლების საკითხების ადვოკატირება, ცნობადობის ამაღლება და ლობირება ზრდასრულთა განათლების ინსტიტუციებისა და სტრუქტურების გაძლიერებისთვის გამოიწვევს ზრდასრულთა განათლების დამოუკიდებელ განათლების სექტორად და მთელი სიცოცხლის მანძილზე სწავლის განუყოფელ ნაწილად აღიარებას. ზრდასრულთა განათლების ინტერნაციონალიზაცია ევროპული ექსპერტიზის გამოყენებით და ერთობლივი პროექტებისა და აქტივობების ინიცირებით ზრდასრულთა განათლების გერმანულ პროვაიდერებთან თანამშრომლობით. DVV International-ის ოფიციალური ვებსაიტი ↑ 1.0 1.1 1.2 1.3 DVV International-ის მიმოხილვა ↑ 2.0 2.1 2.2 DVV International in Georgia
გულიკო გაბაიძე

გულიკო გაბაიძე (დ. 14 იანვარი, 1962, ხიხაძირი) — ქართველი პოეტი,ფილოლოგი 1996 წელს დაამთავრა ბათუმის შოთა რუსთაველის სახელობის სახელმწიფო პედაგოგიური უნივერსიტეტი ქართული ენისა და ლიტერატურის სპეციალობით. პერიოდულად იბეჭდებოდა ჟურნალ–გაზეთებში: „ჭოროხი“, „აჭარა“, „აჭარა P.S.“, „ბათუმელები“, „ხულო“, "მთიანეთი“. გამოცემული აქვს ლექსთა კრებულები: „მზე მოვა ვიდრე“ (თანაავტორი), „მგზავრი უქოლგოდ“ (1998) და „მზემ პირჯვარი დაიწერა“ (2014, 2017). წლების განმავლობაში მუშაობდა: ხიხაძირის სამკერვალო–სახელოსნოს გამგე–მკერავად. 1980–1986 წლებში არჩეულ იყო ორი მოწვევის ხულოს რაიონული საბჭოს დეპუტატად. მზემ პირჯვარი დაიწერა : ლექსები (ავტორი) თბილისი , ივერიონი, 2017 152 გვ. ISBN: 9789941938719 მგზავრი უქოლგოდ : ლექსები (ავტორი) ბათუმი, აჭარა, 1998 56გვ. საინფორმაციო ცნობარი აჭარაში მოღვაწე მწერალთა შესახებ / შემდგენელი ცისანა ანთაძე ბათუმი, 2019 გვ.27 გულიკო გაბაიძე — საქართველოს ბიოგრაფიული ლექსიკონი
იორდანიშვილი

საკუთარი სახელი იორდანიშვილი შეიძლება აღნიშნავდეს ერთ-ერთ შემდეგ პიროვნებათაგანს: პეტრე იორდანიშვილი — სპორტსმენი (მოჭიდავე, ბერძნულ-რომაული და თავისუფალი ჭიდაობა) სოლომონ იორდანიშვილი — ენათმეცნიერი, ლექსიკოლოგი, ლიტე­რა­ტუ­რის ისტორიკოსი
Clocks (სიმღერა)

Clocks — გრემის ჯილდოს მფლობელი მესამე სინგლი ინგლისური როკ ჯგუფის Coldplay-ს მეორე ალბომიდან, A Rush of Blood to the Head. სიმღერის პოპულარობას თან ახლდა მასზე რამდენიმე რემიქსის შექმნაც. იგი ითვლება Coldplay-ს ერთ-ერთ ყველაზე წარმატებული ნამუშევრად. სიმღერის დადებით შეფასებებს შორის დომინირებდა მასში ფორტეპიანოს სოლოს შეფასება. იგი მოხვდა ბრიტანეთის სინგლების ჩარტის #9 პოზიციაზე, ხოლო ბილბორდის 100-ეულში #29 ადგილი დაიკავა. Pitchfork Media-ს სიაში „2000-იანი წლების 500 საუკეთესო სიმღერა“ იგი #155 ადგილს იკავებს. გრამფირფიტა და CD (24 მარტი 2003) 12 (გამოიცა 2003 წლის ივლისში) Clocks – 5:09 Crests of Waves – 3:39 Animals – 5:33 DVD (გამოიცა 2003 წლის მარტში) Clocks (ვიდეო ვერსია) Politik (საკონცერტო გამოსვლები და ფოტო გალერეა) In My Place (საკონცერტო) ინტერვიუ იაპონური გამოცემა Clocks – 4:13 Crests of Waves – 3:39 Animals – 5:32 Murder – 5:37 In My Place (საკონცერტო) – 4:03 Yellow (საკონცერტო) – 5:13 Clocks (ვიდეო) In My Place (ვიდეო) ↑ დაარქივებული ასლი. დაარქივებულია ორიგინალიდან — 2011-08-18. ციტირების თარიღი: 2011-06-25. ინფორმაცია საიტზე Discogs
ციალა გაბაშვილი

ციალა გაბაშვილი (დ. 6 ნოემბერი, 1908, პეტერბურგი — გ. 18 იანვარი, 1994, თბილისი) — ქართველი არქიტექტორი, ხელოვნებათმცოდნე. 1930 წელს დაათავრა საქართველოს პოლიტექნიკური ინსტიტუტი. 1928–1932 წლებში მუშაობდა მშენებლობებზე, 1932–1941 წლებში „საქკომუნპროექტში“, 1936–1940 წლებში მონაწილეობდა ბოლნისის, დმანისის, გუდარეხისა და სხვადასხვა არქეოლოგიურ ექსპედიციებში, 1941–1948 წლებში იყო საქართველოს მეცნიერებათა აკადემიის ვარძიის მუზეუმ-ნაკრძალის დირექტორი. აზომილი და შესწავლილი აქვს ქართული ხუროთმოძღვრების მრავალი ძეგლი (ბოლნისის სიონი, დმანისის, გუდარეხის, სამშვილდის კომპლექსები, ასპინძის რაიონის ძეგლები, ვარძიის კომპლექსი და სხვ.). მიღებული აქვს სახელმწიფო ჯილდოები. 1969 – საქართველოს სსრ დამსახურებული არქიტექტორი. კინწურაშვილი ს., ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 519, ISBN 978-99928-20-35-3. ციალა გაბაშვილი — საქართველოს ბიოგრაფიული ლექსიკონი
მაია გაბრიჩიძე

მაია გაბრიჩიძე (დ. 28 ივნისი, 1966, თბილისი) — ქართველი მეცნიერი,ქიმიკოსი 1990 წელს დაამთავრა საქართველოს პოლიტექნიკური ინსტიტუტის ქიმიური ფაკულტეტი ინჟინერი-ქიმიკოს-მკლევარის კვალიფიკაციით,1994 წელს ამავე ინსტიტუტის ასპირანტურა. 1995–2006 წლებში საქართველოს ტექნიკური უნივერსიტეტის კოროზიის წინააღმდეგ ბრძოლის რესპუბლიკური ცენტრის მეცნიერ – მუშაკი, 2007–2009 წლებში შპს „მაკოტო“–სთან არსებული ცენტრის ხელმძღვანელი, 2009–2011 წლებში საქართველოს ტექნიკური უნივერსიტეტის ქიმიური და ბიოლოგიური ტექნოლოგიების დეპარტამენტის ლაბორატორიის ხელმძღვანელი, 2012 წელს საქართველოს ტექნიკური უნივერსიტეტის მოწვეული ასოცირებული პროფესორი, 2013 წლიდან დღემდე საქართველოს ტექნიკური უნივერსიტეტი, ასოცირებული პროფესორი. ქიმიის მეცნიერებათა დოქტორი (11.02.2009). მრავალი საერთაშორისო სიმპოზიუმის და კონფერენციის მონაწილე. კოროზიონისტი. საქართველოს ტექნიკური უნივერსიტეტის ქიმიური ტექნოლოგიის და მეტალურგიის დეპარტამენტის ვებგვერდი: gtu.ge მაია გაბრიჩიძე — საქართველოს ბიოგრაფიული ლექსიკონი
Cigarettes After Sex

Cigarettes After Sex — ამერიკული ინდი როკ-ჯგუფი. დაარსდა 2008 წელს გრეგ გონზალესის მიერ. მისი თქმით, ის „მეგობრობდა“ ქალთან, რომელიც ხშირად ეწეოდა სიგარეტს და ბენდის სახელიც სწორედ აქედან წარმოიშვა. ჯგუფი ცნობილია თავისი მსუბუქი და მომადუნებელი მუსიკალური სტილით, გონზალესის „ანდროგენული“ ხმით და ტექსტებით, რომლებიც რომანტიკასა და სიყვარულზეა დაფუძნებული. ბენდი გრეგ გონზალესმა 2008 წელს ელ-პასოში, ტეხასის შტატში ჩამოაყალიბა. მან პირველი EP ტეხასის უნივერსიტეტში ყოფნის დროს ჩაწერა, რომელიც 2012 წელს გამოვიდა. გონზალესმა მას "უბრალო შემთხვევა, ერთგვარი ექსპერიმენტი" უწოდა. 2015 წელს გონზალესი ბრუკლინში, ნიუ იორკში გადავიდა, სადაც ბენდმა სინგლი "Affection" და ამერიკული როკ-ჯგუფის REO-ს სიმღერის "Keep On Loving You", ქავერი ჩაწერა. ამის შემდეგ ბენდი პოპულარული გახდა Youtube-ზე, რასაც მოჰყვა ცოცხალი წარმოდგენები ევროპაში, აზიასა და ამერიკის შეერთებულ შტატებში. 2017 წლის 9 ივნისს ჯგუფმა სადებიუტო სტუდიური ალბომი „Cigarettes After Sex“ გამოუშვა. 2019 წლის 25 ოქტომბერს გამოვიდა ჯგუფის მეორე სტუდიური ალბომი „Cry“ და სინგლი "Heavenly". 2020 წელს ჯგუფმა გამოუშვა სინგლი "You're All I Want"; ორი წლის შემდეგ, 2022 წლის ნოემბერში კი სინგლი სახელწოდებით "Pistol". ჯგუფის უახლესი სინგლი, "Bubblegum" 2023 წლის ივლისში, "Stop Waiting"-თან ერთად გამოვიდა. გრეგ გონზალესი — ვოკალი, ელექტრო გიტარა, აკუსტიკური გიტარა, ბას გიტარა, სიმღერების ავტორი რენდალ მილერი — ბას გიტარა იაკობ ტომსკი — დასარტყამი ფილიპ ტუბსი — კლავიში, ელექტრო გიტარა გრეგ ლეა — დასარტყამი სტივ ჰერადა — კლავიში ემილი დევისი — აკუსტიკური გიტარა Cigarettes After Sex (2017) Cry (2019) X's (2024) ოფიციალური საიტი ↑ "Our songs talk about sex and love", Vogue.fr interviews Cigarettes After Sex ↑ 2.0 2.1 2.2 2.3 The Diehard Romanticism of Cigarettes After Sex ↑ Cigarettes After Sex review – breathtaking ambient-pop enigmas ↑ Sold Out: Cigarettes After Sex ↑ [1] ↑ [2] ↑ 10 New Artists You Need to Know: January 2016 ↑ Cigarettes After Sex – “Pistol” ↑ Cigarettes After Sex – “Bubblegum” & “Stop Waiting”